Akantusmotiiv

Akantusmotiiv ehk akantusornament on Vahemere maades kasvava akantustaime ehk karusõra stiliseeritud vorm, mida on kasutatud kunstis, populaarne ornamendimotiiv antiikkunstist ampiirini ja hiljemgi. Võib esineda kas üksikute lehtedena või rütmiliselt rulluva lehtedega väädina (tegemist on ajaloos juba küllaltki varakult kasutatud kunstilise vabadusega, sest looduslikult karusõrg vääte ei moodusta). Stiliseeritud akantuslehed katsid sammaste karikjaid kapiteele Korintose orderis ja komposiitorderis. Samuti esines akantusleht ornamendina friisidel, karniisidel, paneelidel ja konsoolidel nii arhitektuuris kui ka tarbekunstis. Korintose kapiteel Kreekast, Rooma perioodist (14. aastast eKr) Akantuslehtedega kaetud komposiitkapiteel Rooma põrandamosaiik akantusväätide ja -lehtedega 3. sajandist Ehitusdetail rullunud akantusvartest ja -lehtedest reljeefdekooriga Bütsantsi kunstis ja romaanikas muutus akantuslehe kujutamine endisest veel palju skemaatilisemaks, kujutis on okkaline, jäik ja ornamentaalne. Siiski esineb Itaalia romaanikas siin-seal ka päris elegantset antiikeeskujule lähenevat kujutusviisi, samuti leiab hilisemas gooti kunstis akantuslehtede nõtket ja voolavat kujutamist. Tüüpiline keskaja kunstis on geomeetrilise ornamendi, näiteks pärlvöödi või teemantliistu lisamine leheroodudele. Illumineeritud käsikirjades on akantusleht sage kaunistusmotiiv, kuid sageli on see fantaasiarikkalt pikendatud ja iseendaga põimuma pandud, sellele on vahel lisatud rosetjaid õisi ning lehe eri küljed on värvitud kontrastsetes värvides, näiteks siniseks ja punaseks. Bütsantsi kapiteel Hagia Sophia kirikus Bütsantsi sambakapiteel, 400.–500. aastad Bütsantsi pilastri kapiteel, 400.–700. aastatest Bütsantsi kapiteel Põhja-Süüriast, 5. sajand Taaskasutatud bütsantsi kapiteelid Kairouani suures mošees Friis kopti kirikust rulluva akantusväädiga, 6. sajand Kapiteel Ravenna San Vitale basiilikas Akantuskapiteel teemantliistudega Andernachi St. Michaeli kirikus Akantusfriis ja pilastrite kapiteelid Campiglia Marittima Pieve di San Giovanni põhjaportaalil Romaani kiriku aken (San Andrés, Palencia, Castilla-León) 12. sajandist pärit akantuskapiteel St Beesi romaani kirikus Cumbrias Romaani akantuskapiteel Entrechaux' Notre-Dame-de-Nazarethi kirikus Gooti akantuskapiteel juukseid kammiva naisefiguuriga, aastaist 1176–1200 Sini-rohelised ja lillad-kollased akantuslehed illumineeritud käsikirja veeristel (Prantsusmaa, u 1390–1430) Akantuslehtedest raamistus vendade Limbourgide loodud Berry hertsogi tundideraamatus Todi toomkiriku portaali detail (13. sajand) Hans Holbein noorema kavandatud käepide pistodale Doodžide palee kaaristu akantuskapiteel Spandau Nikolai kiriku akantuslehtedest kantsel 17. sajandist Sürakuusa toomkiriku baroksed Korintose orderit matkivad akantussambad Rauast akantuslehtedega trepivõre detail, u 1700 Detail 17. sajandi majast Brüsseli Grand-Place'il Raudsammas Pariisi gloriette de Buffon'il (1788) Tapeedifriisi detail, 1790–1810 Tapeedifriisi detail, 1820 Ampiirstiilis tapeedifriis Prantsusmaalt, 1810–1820 19. sajandi hauakivi Waibstadti juudi kalmistul Akantuslehekaunistus maalitud portselantaldriku serval Plekist akantuslehed ja maalitud akantusväädid sammastel Tartu Ülikooli muuseumi valges saalis Arhitektuuridetail 1910. aastaist pärit majal Poolas William Morrise tapeet akantuslehtedega Eesti rahvakultuuris esineb see motiiv rõngas- ja kuhiksõlgede dekooris. Eesti etnograafia sõnaraamat. Koostanud Arvi Ränk. Tallinn: Eesti Keele Sihtasutus. 1996. Lk 10 Kunstileksikon. Eesti Klassikakirjastus, 2001